b"\n_START_ARTICLE_\nRosalyn Tureck\n_START_SECTION_\nPremis\n_START_PARAGRAPH_\nFou guanyadora del concurs de piano de Chicago de 1928, en el concurs commemoratiu de Schubert (1935), en el de la Federaci\xc3\xb3 Nacional de M\xc3\xbasica (1935), i va guanyar el premi Phi Beta (1936). M\xc3\xa9s endavant adopt\xc3\xa0, sense abandonar el piano, el clavic\xc3\xa8mbal i el clavicordi. Va escriure un llibre Introducci\xc3\xb3 a la interpretaci\xc3\xb3 de Bach, en tres volums (1960). \xc3\x89s pr\xc3\xa0cticament \xc3\xbanic, entre tots els int\xc3\xa8rprets, el seu cas d'especialitzaci\xc3\xb3, per\xc3\xb2 tamb\xc3\xa9 \xc3\xa9s impossible escoltar m\xc3\xbasica millor tocada de l'obra de l'anomenat <pare de la m\xc3\xbasica>, perqu\xc3\xa8 Rosalyn Tureck emprengu\xc3\xa9 un estudi total de l'obra de Bach en el qual no sols t\xc3\xa9 en compte la unitat en si, a\xc3\xafllada, sin\xc3\xb3 la paleografia i la historia musical, tot aix\xc3\xb2 ajudat per una sensibilitat totalment adequada al seu autor predilecte. \xc3\x89s a dir, que va aconseguir no penetrar-hi des de fora, per oferir-ne una versi\xc3\xb3 m\xc3\xa9s o menys encertada \xe2\x80\x93el qual sembla ser el cam\xc3\xad normal--, sin\xc3\xb3, a partir de la mateixa realitat sensible de l'autor, vessar-la cap a fora i, fins i tot, permetent-se, en aquest sentit, les llibertats que, dintre de la seva sensibilitat, eren l\xc3\xb2giques."